EkBass/fiwiki-20250220-pages-articles huggingface dataset:
O’Brian Woodbine

O’Brian Woodbine (s. 11. tammikuuta 1988 Westmoreland, Jamaika) on jamaikalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Vaasan Palloseuraa. ==Ura== Woodbine pelasi kotimaassaan Jamaikassa jalkapalloa Frome Technicalin yliopistossa. Hän aloitti seurajoukkueuransa Jamaikan pääsarjassa National Premier Leaguessa Renossa. Maaliskuussa 2009 Woodbine siirtyi kauden 2009 kattavalla lainasopimuksella USL First Divisioniin Charleston Batteryyn läpäistyään ensin koejakson. Hän pelasi kaudella 16 ottelua ja palasi USL-1-kauden päätyttyä kotimaahansa Jamaikaan Renoon kaudeksi 2009–2010. Woodbine palasi USL-2:een siirtyneeseen Charleston Batteryyn kaudeksi 2010 ja voitti USL Second Divisionin ja palasi tämän jälkeen jälleen Renoon loppukaudeksi. Woodbine pelasi Renossa yhteensä 70 ottelua ja viimeisteli niissä puolustajalle hyvät 14 maalia. Hänet tunnettiin Jamaikassa myös hyvänä vapaapotkujen vetäjänä. Helmikuussa 2011 Woodbine siirtyi koejakson jälkeen Veikkausliigaan Vaasan Palloseuraan kaudeksi 2011. Sopimuksessa on optio myös kaudesta 2012. Hän esiintyi VPS:ssä edukseen ja siirtyi elokuussa loppukauden kestäneellä lainasopimuksella liigaa johtaneeseen Helsingin Jalkapalloklubiin. ==Maajoukkueura== Woodbine on edustanut myös Jamaikan A-maajoukkuetta. Hän debytoi maajoukkueessa maaliskuussa 2008 Trinidad and Tobagoa vastaan. Hän pelasi myös MM-kisojen 2010 karsinnoissa. Woodbine on voittanut Jamaikan paidassa kaksi Caribbean Cupia vuosina 2008 ja 2010. ==Saavutukset== Reno *Western Confederation Super League: 2010 Charleston Battery *USL Second Division: 2010 Maajoukkue *Caribbean Cup: 2008, 2010 *Pan-Amerikan kisat: hopeaa 2007 ==Lähteet== ==Aiheesta muualla== *O’Brian Woodbinen esittely Veikkausliigan sivustolla Luokka:Jamaikalaiset jalkapalloilijat Luokka:Vuonna 1988 syntyneet Luokka:Elävät henkilöt
Ronkkaus

Ronkkaus on suomalaiseen pistokirjontaperinteeseen kuuluvaa kirjontaa. Ronkkauksessa pienillä vinoruuduilla muodostetaan verkkomainen pinta kankaalle. == Aiheesta muualla == * Toini-Inkeri Kaukonen: "Ronkkaus". Suomen Museo 75. 1968. Luokka:Kirjonta
Quba

Quba () on kaupunki Azerbaidžanissa Kaukasusvuoriston pääjonon koillisella reuna-alueella. Se sijaitsee Qudyalçayjoen varrella 165 kilometriä Bakusta luoteeseen. Kaupunki on Quban piirin keskus. Sen kautta kulkee Bakun ja Venäjän rajan välinen M2-valtatie. Asukkaita on 24 000 henkeä (vuonna 2010). Kaupunki on perustettu 1400-luvulla. 1700-luvun puolivälistä lähtien se oli Quban kaanikunnan keskus. Venäläiset valtasivat alueen vuonna 1806. Myöhemmin Quba oli Derbentin ja Bakun lääneihin kuulunut kihlakuntakaupunki. 1800-luvun lopulla siellä asui azereja, juutalaisia, armenialaisia ja venäläisiä. Ympäröivän maaseudun suurimman etnisen ryhmän muodostivat tatit. Vuoristojuutalaisten asuttama Qırmızı Qəsəbən (ven. Krasnaja Sloboda) esikaupunki sijaitsee Qubaa vastapäätä Qudyalçayn toisella rannalla. Quba on omenapuistaan kuuluisa puutarhanhoitoalueen keskus. Kaupunki tunnetaan myös siellä kudotuista matoista. Nähtävyyksiin kuuluvat 1500-luvulla rakennettu linnoitus, 1800-luvun moskeijat ja saunat, historiallinen museo sekä Qırmızı Qəsəbən synagogat. ==Lähteet== ==Aiheesta muualla== * Azerbaidjan: Territorial and administrative units , , * Tourism Portal of Azerbaidzhan: Guba city Luokka:Azerbaidžanin kaupungit Luokka:Quban piirikunta
Bərdə

Bərdə (, ) on kaupunki Azerbaidžanissa. Se sijaitsee Karabahin tasangolla virtaavan Tərtərjoen varrella 314 kilometriä Bakusta länteen. Kaupunki on Bərdən piirin keskus. Sieltä on rautatieyhteys Yevlaxiin. Asukkaita on 41 300 henkeä (vuonna 2010). Kaupungin lähellä sijaitsevat muinaisen Partavin kaupungin rauniot. 400-luvulta lähtien se oli Kaukasian Albanian pääkaupunki. Arabit valtasivat kaupungin 700-luvun alussa. Tärkeiden karavaanireittien risteyksessä sijainnut Barda oli huomattava kaupan ja käsityöammattien keskus. Pohjoisesta tulleet rusit hävittivät sen vuonna 943/944. Nykyään Bərdə on maatalousalueen keskus. Maanjäristyksiltä säilyneistä nähtävyyksistä huomattavimpia ovat 1300-luvulla rakennettu tornimainen mausoleumi ja neliminareettinen Imamzaden moskeija. Kulttuuritalossa toimii historiallinen museo. ==Lähteet== ==Aiheesta muualla== * Azerbaidjan: Territorial and administrative units , , Luokka:Azerbaidžanin kaupungit Luokka:Bərdən piirikunta
Rakkauden jälkeen – Kaikki levytykset ja arkistojen aarteita 1963–1988

Rakkauden jälkeen – Kaikki levytykset ja arkistojen aarteita 1963–1988 on suomalaisen iskelmälaulaja Carolan (1941–1997) tuotantoa kokoava kahdeksan CD- levyn boksi, joka julkaistiin Warner Musicin kustantamana 6. huhtikuuta 2011. Kokoelma sisältää 97 levytystä ja 72 ennen julkaisematonta versiota sekä satasivuisen kirjanhttp://www.warnermusic.fi/uutiset/2977/carola-%E2%80%93-rakkauden- jalkeen. == Aiheesta muualla == * Rakkauden jälkeen discogs.com -sivustolla == Lähteet == Luokka:Vuoden 2011 kokoelma-albumit Luokka:Carolan albumit
Simulantit

Simulantit () on Philip K. Dickin vuonna 1964 ilmestynyt tieteisromaani. Teoksen on suomentanut Likelle vuonna 1999 J. Pekka Mäkelä. == Lähteet == * == Aiheesta muualla == * Toni Jerrman: Simulantit . Tähtivaeltaja 4/1999. * M. G. Soikkeli: Dickin idea-arkku. Aikakone 3.1.2000. Luokka:Yhdysvaltalaiset tieteisromaanit Luokka:Vuoden 1964 kirjat Luokka:Philip K. Dickin teokset
Nadine Beiler

Nadine Beiler (s. 27. toukokuuta 1990) on itävaltalainen R&B; ja pop -laulaja, joka voitti itävaltalaisen Starmania-laulukilpailun kolmannen kauden vuonna 2007. Hänen ensimmäinen albuminsa julkaistiin toukokuussa 2007. Beiler edusti maataan vuoden 2011 euroviisuissa kappaleella "The Secret Is Love". Tammikuussa 2007 Beiler voitti Starmania-laulukilpailun ollessaan 16-vuotias. 25\. helmikuuta 2011 Beiler voitti Itävallan euroviisukarsinnat kappaleella "The Secret Is Love", hän selviytyi semifinaalista finaaliin jossa sijoittui sijalle 18 saaden 64 pistettä. == Diskografia == === Albumit === *Komm doch mal rüber (2007) === Singlet === *Alles was du willst (2007) *Was wir sind (2007) *The Secret Is Love (2010) == Lähteet == Luokka:Itävaltalaiset laulajat Luokka:Vuoden 2011 euroviisuedustajat Luokka:Itävallan euroviisuedustajat Luokka:Vuonna 1990 syntyneet Luokka:Elävät henkilöt
Hämärän vartija

Hämärän vartija () on Philip K. Dickin vuonna 1977 ilmestynyt tieteisromaani. Teoksen on suomentanut Markku Salo. Kirja ilmestyi Love Kirjojen kustantamana vuonna 1990; toinen tarkistettu painos ilmestyi Kirjavan kustantamana vuonna 2007. Kirjan pohjalta valmistui 2006 samanniminen elokuva. == Lähteet == == Aiheesta muualla == * DeNardo, John : A Scanner Darkly . SF Signal 5.4.2006. * Immonen, Petri: Holoskannereita ja huumesekoilua. Helsingin Sanomat 3.12.1990. * Sinisalo, Johanna: Hämärän vartija. Aikakone 4/1990. Luokka:Yhdysvaltalaiset tieteisromaanit Luokka:Vuoden 1977 kirjat Luokka:Päihdeaiheinen kirjallisuus Luokka:Philip K. Dickin teokset
Martin Miltopaeus

Martin (Mårten) Miltopaeus (8. marraskuuta 1631 Turku – 6. kesäkuuta 1679 Turku) oli kaunopuheisuuden professori, joka toimi myös Turun akatemian rehtorina. Miltopaeuksen isä oli porvari Eskil Ruskiapää, jonka vastikenimi Miltopaeus on, ja äiti Elin Jakobintytär. Hän valmistui maisteriksi Turun akatemiasta 1653 ja toimi akatemian sihteerinä sekä filosofisen tiedekunnan apulaisena vuodesta 1658 ja sitten kaunopuheisuuden professorina vuodesta 1660. Akatemian rehtori hän oli 1671–1672. Miltopaeus julkaisi laajan puhetaidon oppaan Institutiones oratoriae sekä latinan kielen kieliopin Synopsis grammaticae latinae. Häntä pidettiin taitavana ja valistuneena opettajana, joskin hänen aikalaisensa teologian professori Petrus Bång oli kiivaasti eri mieltä Miltopaeuksen kanssa ja varoitti ylioppilaita hänen "viettelevästä filosofiastaan ja turhista jaarituksistaan." Miltopaeus oli naimisissa kaksi kertaa. Ensimmäinen puoliso on tuntematon, toinen oli Anna Thesleff. == Lähteet == * Sivu 517. Luokka:Turun akatemian professorit Luokka:Suomalaiset filosofit Luokka:Vuonna 1631 syntyneet Luokka:Vuonna 1679 kuolleet Luokka:Suomalaiset professorit
Havířov

Havířov (, paikallisella cieszyninsleesian murteella Hawiyrzów) on kaupunki Karvinán alueella Määrin-Sleesian läänissä Tšekin tasavallassa. Se on lääninsä toiseksi suurin kaupunki. Vuoden 2020 arvion mukaan siellä asui 71 200 asukasta. Havířov on maansa suurin kaupunki, jossa ei ole yliopistoa. Havířov sijaitsee Cieszyninsleesian historiallisen läänin alueella. Havířov perustettiin toisen maailmansodan jälkeen hiilikaivostoimintaa varten. Se on Tšekin kaupungeista nuorin. Havířov sai kaupunkioikeudet vuonna 1955. Ennen kaupungin rakentamista paikalla sijaitsi useita kyliä, joiden väestöstä huomattava osa oli puolalaisperäisiä. Paikalliset asukkaat saivat kaupungista uudet asunnot, kun suurin osa kylien vanhoista taloista purettiin. Pääosa Havířovin väestöstä muutti kaupunkiin muualta Tšekkoslovakiasta, erityisesti Slovakiasta. Näin alueen etninen rakenne muuttui radikaalisti. Alkuperäisisistä kylistä jäljelle jääneet osat sijaitsevat pääasiassa kaupunkimaisen asutuksen laitamilla. Nykyään ne kuuluvat hallinnollisesti Havířovin kaupunkiin. == Ystävyyskaupungit == Havířovin ystävyyskaupunkeja ovat: * Collegno, Italia * Harlow, Yhdistynyt kuningaskunta * Jastrzębie- Zdrój, Puola * Mažeikiai, Liettua * Omiš, Kroatia * Paide, Viro * Turčianske Teplice, Slovakia * Zagorje ob Savi, Slovenia == Lähteet == == Aiheesta muualla == * Kaupungin virallinen sivusto Luokka:Tšekin kaupungit Luokka:Määrin-Sleesian lääni
Rakastan elämää

Rakastan elämää on Pentti Hietasen 30. syyskuuta 2009 julkaistu albumi, joka sisältää muun muassa TV-sarjan Karjalan kunnailla tunnuskappaleen Yö väistyy. Levyn tuotti Juha Tikka. Albumi ylsi Suomen virallisen listan sijalle 16. == Kappaleet == # # # # # # # # # # == Lähteet == Luokka:Vuoden 2009 albumit Luokka:Pentti Hietasen albumit Luokka:Juha Tikan tuottamat albumit
Hurrikaani Audrey

Hurrikaani Audrey saavutti tunnetuista Atlantin hurrikaaneista aikaisimmin luokan 4 Saffirin-Simpsonin asteikolla, minkä lisäksi se oli voimakkain ennen elokuuta muodostunut myrsky. Hurrikaani Dennis rikkoi jälkimmäisen ennätyksen melkein 50 vuotta myöhemmin. Audrey oli vuoden 1957 hurrikaanikauden ensimmäinen voimakas hurrikaani. Se aiheutti arviolta 150 miljoonan dollarin vahingot ja 371 kuolonuhria Cameronin lähistöllä ja 19 muilla alueilla. Ihmishenkiä menetettiin eniten sitten vuoden 1938 hirmumyrskyn.. Kanadassa se surmasi 15 ihmistä ==Lähteet== Luokka:Vuoden 1957 luonnonmullistukset Audrey
Hard Target

Hard Target on vuonna 1993 ensi-iltansa saanut yhdysvaltalainen toimintaelokuva. Elokuvan on ohjannut John Woo ja käsikirjoittanut Chuck Pfarrer. Pääosissa näyttelevät Jean-Claude Van Damme, Lance Henriksen, Yancy Butler ja Wilford Brimley. ==Juoni== Palkkasoturi Emil Fouchon tilaa välikäden kautta kodittomia sotaveteraaneja viihdyttämään asiakkaitaan. Puolen miljoonan dollarin korvausta vastaan asiakkaat saavat jahdata veteraaneja aseiden kanssa. Yksi Fouchonin saalistaa aiheuttaa kuitenkin harmia, kun tämän tytär, Nat Binder saapuu kaupunkiin etsimään kadonnutta isäänsä. Nat pyytää Chance Boudreaux'lta apua löytämään isänsä, jonka he toteavat etsintöjen päätteeksi olevan kuollut. Chance kuitenkin alkaa epäillä veteraanin kuolemaa murhaksi ja epäilyt vain vahvistuvat, kun seuraavana päivänä hänen tuttu, Elijah, löytyy kuolleena keskeltä katua. Chance joutuu pian kuitenkin itse Fouchonin saalistuksen kohteeksi, kun hän törmää Fouchonin apuriin Pikiin. Nyt Fouchon, Pik ja neljä muuta saalistajaa lähtevät jahtaamaan Chancea. == Rooleissa == ==Palkinnot== ===Voitetut=== *Saturn (1994) **Paras sivuosa: Lance Henriksen ===Ehdokkuudet=== *Saturn (1994) **Paras ohjaaja: John Woo **Paras kauhuelokuva **Paras musiikki: Greame Revell *MTV Movie (1994) **Paras toimintakohtaus **Haluttavin mies: Jean-Claude Van Damme Hard Target (1993) - Awards imdb Viitattu 26.2.2011 ==Suomessa== Suomessa elokuva sai ensi-iltansa 22. huhtikuuta 1994.Release dates for Hard Target imdb Viitattu 26.2.2011 Sittemmin elokuvaa on esitetty kolmesti televisiosta. MTV3 esitti elokuvan molemmilla kerroilla, aluksi 17. syyskuuta 1998, toisen kerran 15. maaliskuuta 2007 ja kolmannen kerran 7. kesäkuuta 2012.ELONET - Hard Target - Esitystiedot elonet. Viitattu 26.2.2011 Helsingin Sanomien Helena Ylänen piti Woon ensimmäistä Hollywood-ohjausta parempana kuin keskimääräiset amerikkalaiset ”mukilointifilmit”, mutta silti Woon tekemäksi karkeana väkivaltaviihteenä. Yhtenä syynä tähän hän piti pääosan esittäjäksi otettua ”lahjatonta ja omahyväistä” Van Dammea. ==Arvostelut== == Lähteet == Luokka:Yhdysvaltalaiset toimintaelokuvat Luokka:Vuoden 1993 yhdysvaltalaiset elokuvat Luokka:John Woon ohjaamat elokuvat Luokka:Universal Picturesin elokuvat
Pentti Airio

Pentti Sakari Airio (s. 21. maaliskuuta 1945 Paimio) on eläkkeellä oleva Suomen puolustusvoimien prikaatikenraali. Airio on valmistunut Kadettikoulusta ja koulutukseltaan sotatieteiden tohtori ja on toiminut muun muassa Reserviupseerikoulun johtajana. Sotilasuran lisäksi hän on kirjoittanut sota- aiheisia kirjoja, muun muassa Yrjö Keinosesta, joka oli myös hänen väitöskirjansa Yrjö Keinonen – uudistajaksi asetettu aiheena. ==Julkaisut== *Yrjö Keinonen: puolustusvoimain komentaja, Otava, 2007 ISBN 978-951-1-22026-8 *Ragnar Nordström ja talvisota, Reidev, 2008 ISBN 978-952-9812-08-0 ==Lähteet== Luokka:Suomalaiset kenraalit Luokka:Vuonna 1945 syntyneet Luokka:Elävät henkilöt Luokka:Suomalaiset kirjailijat
Come Around Sundown

Come Around Sundown on yhdysvaltalaisen rockyhtye Kings of Leonin viides studioalbumi. Se julkaistiin Euroopassa 15. lokakuuta ja Pohjois-Amerikassa 19. lokakuuta 2010.COME AROUND SUNDOWN SET TO BE RELEASED OCTOBER 19, 2010 , Viitattu 26. helmikuuta 2011. KINGS_OF_LEON_OFFICIAL_SITE | radioactive . Kingsofleon.com. Viitattu 26. helmikuuta 2011. Albumin kansikuvat sekä kappalelista paljastettiin 3. syyskuuta 2010. Isossa-Britanniassa albumi myi 183 000 kappaletta ensimmäisellä viikollaan ja se oli vuoden 2010 11. myydyin albumi 694 000 kappaleella. == Kappaleet == ;Bonuskappaleet == Kokoonpano == * Caleb Followill – laulu, rytmikitara * Matthew Followill – soolokitara, piano, laulu * Jared Followill – basso, laulu * Nathan Followill – rummut, lyömäsoittimet, laulu * Jacquire King – tuottaja, lyömäsoittimet, taustalaulu * Angelo Petraglia – tuottaja * Liam O’Neil – piano, saksofoni * Robert Mallory – viulu * Chris Coleman – trumpetti, taustalaulu * Mike Kezner – marakassi == Arvostelut == * Metacritic: 64/100Metacritic: Reviews for Come Around Sundown by Kings of Leon * AllMusic: AllMusic review * The A.V. Club: B+The A.V. Club: Album review * Entertainment Weekly: B–Entertainment Weekly review * Los Angeles Times: Los Angeles Times: Album review * Pitchfork: 3.6/10Pitchfork Media review * Rolling Stone: Rolling Stone: Album review == Lähteet == Luokka:Vuoden 2010 albumit Luokka:Kings of Leonin albumit
55 Cancri b

{{Eksoplaneetta | nimi = 55 Cancri b | kuva = 55cncb.JPG | kuvateksti = Taiteilijan näkemys | löytäjät = Paul Butler, Geoffrey Marcy | löytöpäivä = 12. huhtikuuta 1996 | löytötapa = Säteisnopeus | tähden nimi = 55 Cancri A | etäisyys auringosta = 40,3 ± 0,4 vv | tähden massa = 0,95 ± 0,10 Auringon massaa | tähden spektriluokka = G8V | tähden metallipitoisuus = 0,29 | luminositeetti = 0,63 / 0,0076 | tähden ikä = 7,4-8,7 mrd. vuotta | isoakselin puolikas = ~0,115 | eksentrisyys = 0,014 ± 0,008 | kiertoaika = 14,65162 ± 0,0007 | peri pituus = ~131,94 | peri aika = 2,450,002,94749 ± 1,.2 | massa maa = 0,824 ± 0,007 }} 55 Cancri b on tähteä 55 Cancri A kiertävä eksoplaneetta. Se on järjestyksessä toinen planeetta tähdestä lähtien. Planeetta on ns. kuuma jupiter. Planeetta oli neljäs löydetty eksoplaneetta. Sen löysivät Paul Butler ja Geoffrey Marcy 12. huhtikuuta 1996. Kuten suurin osa tunnetuista eksoplaneetoista, 55 Cancri b löydettiin säteisnopeusmenetelmän avulla. Planeetan löytämisestä ilmoitettiin yhdessä Ypsilon Andromedaea kiertävän sisimmän planeetan kanssa. == Ominaisuudet == Planeetan suuresta massasta johtuen planeetan otaksutaan olevan kaasujättiläinen, jolla ei ole kiinteää pintaa. Planeetasta tiedetään hyvin vähän, eikä sen sädettä, koostumusta tai lämpötilaa tiedetä. Planeetalla uskotaan olevan pilvetön ylempi ilmakehä. Planeetalla ei luultavasti ole suuria kuita, sillä ne olisivat luultavasti jo paenneet kiertoradaltaan tai tuhoutuneet kappaleiksi johtuen aurinkokunnan iästä. == Katso myös == *Luettelo eksoplaneetoista == Lähteet == * === Viitteet === == Aiheesta muualla == * * * * * Luokka:Eksoplaneetat Luokka:Jättiläisplaneetat Luokka:Kuumat jupiterit
Ratsastus kesäolympialaisissa 1952 – esteratsastuksen yksilökilpailu

Helsingin olympiakisojen esteratsastukseen osallistui 51 kilpailijaa. Kilpailu käytiin 3. elokuuta. Samassa yhteydessä käytiin myös joukkuekilpailu. ==Lopputulokset== Sija Urheilija Hevonen Maa 1.kierros 2.kierros Yhteensä Uusinta Aika uusinnassa 1 Pierre Jonquères d’Oriola Ali Baba 8 0 8 0 40,0 2 Óscar Cristi Bambi 4 4 8 4 44,0 3 Fritz Thiedemann Meteor 0 8 8 8 38,5 4 Eloy Massey Oliveira de Menezes Biguá 4 4 8 8 45,0 5 Wilfred White Nizefella 4 4 8 12 43,0 6 Humberto Mariles Cortés Petrolero 4 4,75 8,75 - - 7 César Mendoza Durán Pillan 12 0 12 - - 8 Argentino Molinuevo Discutido 4 8 12 - - 9 Raimondo D’Inzeo Litargirio 4 8 12 - - 10 Sergio Dellachá Santa Fe 8 4 12 - - 11 William Steinkraus Hollandia 4 9,25 13,25 - - 12 Mohamed Khairy Inch Allah 8 8 16 - - 13 Arthur McCashin Miss Budweiser 12 4 16 - - 14 Douglas Stewart Aherlow 12 4 16 - - 15 Henry Llewellyn Foxhunter 16,75 0 16,75 - - 16 Henrique Alves Callado Caramulo 8 12 20 - - 17 Jaime García Cruz Quorum 12 8 20 - - 18 Bertrand Pernot du Breil Tourbillon 12 8 20 - - 19 João Craveiro Lopes Raso 12 8 20 - - 20 Georg Höltig Fink 8 12 20 - - 21 Manuel Ordovas González Bohemio 8 12 20 - - 22 Gunnar Palm Lurifax 12 8 20 - - 23 Renyldo Guimarães Ferreira Bibelot 12,50 8 20,50 - - 24 John Russell Democrat 7 16 23 - - 25 Gamal El-Din Haress Sakr ex Acajou 8 16 24 - - 26 José Alves Carvalhosa Mondina 4 20 24 - - 27 Víctor Saucedo Carillo Resorte II 12 12 24 - - 28 Ricardo Echeverría Vergara Lindo Peal 17,75 8 25,75 - - 29 Bjart Ording Fram 4 23 27 - - 30 Marcelino Gavilán Ponce de León Quoniam 20,25 7 27,25 - - 31 Hans Jeppson Spitfire 12 16 28 - - 32 Alvaro Dias de Toledo Eldorado 12 16 28 - - 33 Salvatore Oppes Macezio 8 20 28 - - 34 Jean-François de Thonel d'Orgeix Arlequin D 16 15 31 - - 35 Carl-Jan Hamilton Halali 12 20 32 - - 36 Roberto Viňals Contreras Alteno 20 12 32 - - 37 Hans-Hermann Evers Baden 24 8 32 - - 38 Julio Sagasta Don Juan 16 20,75 36,75 - - 39 Gheorghe Antohi Haimana 16 22,25 38,25 - - 40 Ion Jipa Troika 8 31 39 - - 41 Mohamed Zaki Sali al Nabi 28,25 12 40,25 - - 42 Alexander Stoffel Vol au Vent 40,25 4 44,25 - - 43 Mihail Vlasov Rota 40 16 56 - - 44 Min Byeong-Seon Parcifal 35,75 24 59,75 - - 45 Toshiaki Kitai Ulysse 50 12 62 - - 46 Nikolai Shelenkov Atiger 41,75 20,75 62,50 - - 47 Gavril Budjennyi Egerj 23 60,25 83,25 - - 48 Ion Constantin Vagabond 70 33 103 - - \- Mauno Roiha Roa 39 dns DNF - - \- Viktor Jansson Jessa dnf dns DNF - - \- Henrik Lavonius Lassi dnf dns DNF - - == Lähteet == * http://www.la84foundation.org/6oic/OfficialReports/1952/OR1952.pdf * http://www.olympic.neostrada.pl/ols/1952HELnr6.pdf Luokka:Ratsastus kesäolympialaisissa 1952 Luokka:Esteratsastus
Oryx ja Crake

Oryx ja Crake () on kanadalaisen kirjailijan Margaret Atwoodin vuonna 2003 ilmestynyt tieteisromaani. Teos ilmestyi suomeksi samana vuonna Otavan kirjasto -sarjassa Kristiina Drewsin kääntämänä. Kirja on Atwoodin Herran tarhurit -romaanin itsenäinen sisarteos. Atwoodin Uusi maa -romaani on jatkoa näille kirjoille. == Aiheesta muualla == * Robert J. Sawyer: Atwood's Depressing Future. The Ottawa Citizen 27.4.2003. * John Clute: Croaked. Scifi.com. * Cheryl Morgan: Back to the Future. Emerald City, elokuu 2003. * Toni Jerrman: Oryx ja Crake. Helsingin Sanomat 7.12.2003. (maksullinen artikkeli) Luokka:Tieteisromaanit Luokka:Kanadalaiset romaanit Luokka:Vuoden 2003 kirjat Luokka:Post-apocalypse-kirjallisuus
Tunnelirotta

Tunnelirotta () oli Vietnamin sodan aikainen nimitys, jota käytettiin vietkongin ja Pohjois-Vietnamin sotilaita vastaan näiden tunneliverkostoissa taistelleista pääosin yhdysvaltalaisista sotilaista. Varsinaisen koulutuksen saaneiden tunnelirottien ohella samassa tehtävässä toimi tavallisia vapaaehtoisia. Erityisen koulutuksen saaneita niin sanottuja tunnelirottia oli vain vähän. Virallisia tunnelirottien yksikköjä oli vain Yhdysvaltojen 1. ja 25. jalkaväkidivisioonassa, joista ensimmäisessä heihin kiinnitettiin erityisempää huomiota. 1. divisioonassa oli kaksi tunnelirottien yksikköä. Yksikköjä johti luutnantti ja ne käsittivät kerralla korkeintaan 13 sotilasta. Yksikköihin kuului myös lääkintämies, viestimies ja oppaina tai tulkkeina toimineita entisiä vietkongin taistelijoita. Tunnelirottina muissa yksiköissä toimivat satunnaiset vapaaehtoiset, joilla ei ollut erityistä koulutusta. Tässä mielessä tunnelirottia oli myös Etelä-Vietnamin ja Australian asevoimissa. Australaialaiset tosin käyttivät nimitystä "tunnelifretti" (tunnel ferret). Ennen tunnelirottia tunneliverkostoissa toimimiseen oli yritetty käyttää koiria. Ideasta kuitenkin luovuttiin, koska koirat eivät osanneet tunnistaa tunneleihin tehtyjä ansoja. Yhdysvaltojen yksiköissä tunnelirottien koulutusohjelma muistutti osia Yhdysvaltain erikoisjoukkojen saamaa koulutusta. Perusvarustuksenaan tunnelirotat käyttivät .38 -kaliiperista pistoolia, taskulamppua ja puukkoa. Vihollisen tunneliin tunkeutui tavallisesti samaan aikaan kaksi tai kolme miestä. Yhden tehtävänä oli olla yhteydessä radiolla maan pinnalle tunnelien kartoittamiseksi. Vaarana itse vihollisen lisäksi olivat eksyminen tunneliverkostossa, sekä niihin asennetut ansat. Erityisen koulutuksen saaneista tunnelirotista suurin osa selvisi sodasta hengissä. Kuitenkin esimerkiksi 1. jalkaväkidivisioonan tunnelirotista kaikki haavoittuivat vähintään kerran. == Tunnelirotta fiktiossa == Frederick Forsyth on rakentanut kirjansa Kostaja ja Kobra fiktiivisen entisen tunnelirotan ympärille. ==Lähteet== Luokka:Vietnamin sota
Amazonas (departementti)

Amazonas on yksi Kolumbian 32 departementista. Sen pääkaupunki on Letícia, pinta-ala 109 665 km² ja asukasluku vuonna 2009 oli 71 190 henkeä.Colombia: Departments Citypopulation. Departementti on osa Amazonin sademetsäaluetta. Siellä sijaitsevat Amacayacun ja Cahuinarin kansallispuistot. Departementissa elää monien eri intiaaniheimojen edustajia, osa heistä 25 reservaatissa.Amazonas Colombia-SA == Lähteet == == Aiheesta muualla == Luokka:Kolumbian departementit
Antioquia

Antioquia on yksi Kolumbian 32 departementista. Sen pääkaupunki on Medellín, pinta-ala 63 612 km² ja asukasluku vuonna 2009 oli 5 988 984 henkeä.Colombia: Departments Citypopulation. Departementin halki kulkevat Andien keskinen ja läntinen vuorijono. Alue sopii hyvin karjankasvatukseen ja banaanien ja kahvin viljelyyn. Monia muitakin kasveja viljellään Antioquiassa, ja kallioperästä on löydetty kultaa ja bauksiittia. Antioquia onkin vaurasta aluetta. Antioquia Colombia-SA Los Katíoksen kansallispuisto sijaitsee osittain Antioquiassa, osittain Chocón departementissa. == Lähteet == == Aiheesta muualla == Luokka:Kolumbian departementit
Arauca (departementti)

Arauca on yksi Kolumbian 32 departementista. Sen pääkaupunki on Arauca, pinta- ala 23 818 km² ja asukasluku vuonna 2009 oli 244 507 henkeä.Colombia: Departments Citypopulation. Departementti on saanut nimensä arawakeista, alueella asuneista alkuperäisasukkaista. Vuoristoinen El Cocuyn kansallispuisto sijaitsee osittain tässä departementissa.Arauca Colombia-SA == Lähteet == == Aiheesta muualla == Luokka:Kolumbian departementit
Atlántico (departementti)

Atlántico on yksi Kolumbian 32 departementista. Sen pääkaupunki on Barranquilla, pinta-ala 3 388 km² ja asukasluku vuonna 2009 oli 2 284 840 henkeä.Colombia: Departments Citypopulation. Departementissa on kemian, petrokemian, tekstiili- ja paperiteollisuutta. Se pääkaupunki Barranquilla on Kolumbian Atlantin rannikon tärkein teollisuus- ja satamakaupunki.Atlantico Colombia-SA == Lähteet == == Aiheesta muualla == Luokka:Kolumbian departementit
Vichada (departementti)

Vichada on yksi Kolumbian 32 departementista. Sen pääkaupunki on Puerto Carreño, pinta-ala 100 242 km² ja asukasluku vuonna 2009 oli 62 013 henkeä.Colombia: Departments Citypopulation. thumb|left|Orinocojokea. Monet Vichadan asukkaista ovat arawakeja tai guahiboja, joita varten on perustettu reservaatteja. Alueen tärkeimpiä kulkuväyliä ovat joet, kuten Meta, Tomo ja Vichada sivujokineen.Vichada Colombia-SA == Lähteet == == Aiheesta muualla == Luokka:Kolumbian departementit
Valle del Cauca

Valle del Cauca on yksi Kolumbian 32 departementista. Sen pääkaupunki on Cali, pinta-ala 22 140 km² ja asukasluku vuonna 2009 oli 4 337 909 henkeä.Colombia: Departments Citypopulation. thumb|left Departementti on Kolumbian tärkeintä sokeriruo’on tuotantoaluetta.Valle del Cauca Colombia-SA == Lähteet == == Aiheesta muualla == Luokka:Kolumbian departementit
Wasting Light

Wasting Light on yhdysvaltalaisen rockyhtye Foo Fightersin seitsemäs studioalbumi. Se julkaistiin Suomessa 8. huhtikuuta 2011 ja Yhdysvalloissa 12. huhtikuuta 2011. Se on yhtyeen ensimmäinen albumi neljään vuoteen. Albumin nimi on otettu kappaleesta "Miss the Misery". Albumi oli iTunesin vuoden albumi 2011. ==Tausta== Albumin nauhoitus alkoi 6. syyskuuta 2010 tuottaja Butch Vigin, joka oli aiemmin tuottanut yhtyeen Greatest Hits -albumille kaksi uutta kappaletta, johdolla. Albumi nauhoitettiin Dave Grohlin autotallissa ainoastaan analogisia laitteita käyttäen. Vig sanoi MTV:n haastattelussa, että albumi oli täysin analoginen ennen masteroimista. Koko albumin nauhoituksen ajan yhtyettä dokumentoitiin osaksi dokumenttia Foo Fighters: Back And Forth, joka julkaistaan samoihin aikoihin albumin kanssa. Yhtye myös julkaisi tietoa ja kuvia prosessista tämän twitter-tilillä. Albumin nauhoitus saatiin päätökseen 3. tammikuuta 2011, jolloin yhtye laittoi twitterin kautta viestin, jossa luki "Ladies and gentlemen, we are officially done" (Hyvät naiset ja herrat, olemme virallisesti valmiita). Albumin miksasi Alan Moulder ja sen masteroi Emily Lazar. 1\. helmikuuta yhtye ilmoitti verkkosivuillaan albumin virallisen julkaisupäivämäärän olevan 12. huhtikuuta 2011. Albumin ensimmäinen single "Rope" julkaistiin ladattavaksi 23. helmikuuta ja virallisesti 1. maaliskuuta 2011. 12\. helmikuuta kappaleen "White Limo" musiikkivideo julkaistiin. Albumi levisi internetiin 1. huhtikuuta 2011 ja myös Foo Fighters päätti julkaista albuminsa verkkosivuillaan esikuunteluun. ==Kappalelista== ==Kokoonpano== *Dave Grohl − laulu, rytmikitara *Taylor Hawkins − rummut, taustalaulu *Nate Mendel − bassokitara *Chris Shiflett − soolokitara, rytmikitara, taustalaulu *Pat Smear − soolokitara, rytmikitara, taustalaulu Vieralijat: *Fee Waybill − taustalaulu kappaleessa "Miss the Misery". *Bob Mould − laulu ja kitara kappaleessa "Dear Rosemary". *Krist Novoselic − bassokitara ja harmonikka kappaleessa "I Should Have Known". *Rami Jaffee − koskettimet kappaleissa "Bridge Burning" ja "Rope", mellotron kappaleessa "I Should Have Known" sekä urut kappaleessa "Walk". *Butch Vig − lyömäsoittimet kappaleessa "Back & Forth". *Jessy Greene − viulu kappaleessa "I Should Have Known". *Drew Hester − lyömäsoittimet kappaleessa "Arlandria". == Arvostelut == * Allmusic: Allmusic review * Entertainment Weekly: A–Entertainment Weekly * Imperiumi: 7+/10 * Rumba: Rumba * Soundi: Soundi * V2.fi: == Lähteet == Luokka:Foo Fightersin albumit Luokka:Vuoden 2011 albumit
Pilatus SB-2 Pelican

Pilatus SB-2 Pelican oli sveitsiläisen Pilatus Flugzeugwerke AG -lentokonetehtaan lentokone. Ensimmäinen ja ainoa tämän tyypin lentokone lensi vuonna 1944. Sodan loputtua koneelle ei löytynyt markkinoita. Tyyppi oli rakenteeltaan ylätaso eli siivet sijaitsivat rungon yläosassa. Siinä oli niin sanottu jakoperäsin eli H-kirjainta muistuttava kaksoissivuvakaaja. Laskuteline oli kiinteä. Voimalaite oli Pratt & Whitney Wasp Junior, joka tuotti 336 kilowatin tehon. Koneen suurin nopeus oli 250 km/h. == Kuvia == SBSF SB-1.jpg |SB-1 project Pilatus SB-5 Side.jpg|SB-5 project == Aiheesta muualla == SB-2 Pelican Luokka:Sveitsiläiset yleisilmailukoneet Luokka:1940-luvun yleisilmailukoneet
Naratš

Naratš () eli Narotš () on loma-asutus- ja kylpylätaajama Mjadzelin hallintopiirissä Minskin alueen luoteisosassa Valko-Venäjällä. Vuoden 2009 väestönlaskennassa Naratšin asukasluku oli 2 931\. Naratš sijaitsee Minskistä katsottuna luoteessa; maanteitse matkaa on runsas 150 kilometriä. Naratšin suosittu lomataajama sijaitsee Valko-Venäjän suurimman luonnonjärven eli Naratš-järven luoteisrannalla. Naratš on samalla eräs vuonna 1999 perustetun Narotšanskin kansallispuiston alueella sijaitsevista kaupunkimaisista taajamista. Naratšin seutu on Valko-Venäjän suurin ja tunnetuin loma- ja kylpyläalue. Alueella sijaitsevat muun muassa kuntoutuslaitokset (sanatoriot) Belaja Rus (300 majoituspaikkaa), Narotš (260), Priozerny (515), Sputnik ja Sosny. Lisäksi alueella on muita yösijoja hotellessa, majataloissa ja maaseutumajoituksessa. Noin 3 kilometriä tästä loma- ja kylpylätaajamasta luoteeseen sijaitsee varsinainen Naratšin keskustaajama, josta löytyvät muun muassa kansallispuiston hallinto ja kaksi kirkkoa. Андрэеўскі касьцёл і званіца..jpg|Katolinen kirkko Naratšin keskustaajaman läpi kulkevan maantien varrella. Нарач Ільлінская царква.JPG|Naratšin ortodoksinen kirkko. Komppleks usługowy w Kupie.JPG|Kauppakeskus Naratšin kylpylätaajamassa. Центр курортного поселка Нарочь.jpg|Naratšin kylpylätaajaman keskustaa. == Lähteet == == Aiheesta muualla == * Lyhyt kaupunkikuvaus (BYcity.org) * НАРОЧЬ - Tietoa taajamasta (dorogiby.info) * WikiMapia karttalinkki, selitykset pääosin , tai * Neuvostoliiton aikaisia topografiakarttoja alueesta (maps.vlasenko.net) * Joitain kuvia Naratšin taajamasta * Valko-Venäjän Ilmatieteen laitoksen sääennuste Mjadzelin piirin Naratšiin (pogoda.by) Luokka: Valko-Venäjän kaupunkityyppiset taajamat Luokka:Minskin alue
Santander (departementti)

Santander on yksi Kolumbian 32 departementista. Sen pääkaupunki on Bucaramanga, pinta-ala 30 537 km² ja asukasluku vuonna 2009 oli noin kaksi miljoonaa.Colombia: Departments Citypopulation. thumb|left|Bucaramanga. Departementin länsiosa on Magdalenajoen laaksoa, itäosa on Andien itäistä vuorijonoa. Alueen talous on perustunut maanviljelyyn, mutta se on teollistumassa. Barrancabermejan öljynjalostamo on Kolumbian suurin.Santander Colombia-SA == Lähteet == == Aiheesta muualla == Luokka:Kolumbian departementit
Weiss Manfred WM-23

Weiss Manfred WM-23 "Ezüst Nyil" (Hopeanuoli) oli unkarilainen toisen maailmansodan aikainen hävittäjälentokoneen prototyyppi. WM-23:n kehitys alkoi, kun Weiss Manfred tehdas saksalaisen Heinkel He 112 -hävittäjän valmistuksesta lisenssillä. Lisenssivalmistuksen suunnittelun rinnalla yhtiön pääsuunnittelija Bela Samu alkoi suunnitella kotimaista lentokonetta kesäkuussa 1940. Se sai koodin WM-23 ja nimen Ezüstnyil (hopeanuoli). Siihen kopioitiin He 112:n koneen tekniikkaa. Muun muassa siipiprofiili ja siiven muoto kopioitiin suoraan He 112 -koneesta, kuten laipat. Kone oli kuitenkin puurakenteinen. Voimalaite oli WM-K-14B, lisenssillä tehty Gnome-Rhone 14 Kfrs Mistral Major, jossa oli 1 000 hevosvoimaa. Aseistus oli kaksi 7,62 mm Gebaur- konekivääriä ja kaksi runkoon sijoitettua 20 mm MG 151 -tykkiä. Prototyyppi lensi syyskuussa 1941. Sillä oli hyvät lento-ominaisuudet, mutta ongelmana koneessa oli siivekevärähtely, kuten myöhemmin suomalaisessa VL Myrskyssä. Konetta piti kehittää metalliseksi, mutta natsi-Saksa pakotti unkarilaisen teollisuuden Saksan sotatalouden alihankkijaksi, jolloin tehdas teki Messerschmitt Bf 109 G -koneita. ==Tekniset tiedot== == Aiheesta muualla == * Virtual Aircraft Museum: Weiss WM-23 Ezustnyil Luokka:1940-luvun hävittäjälentokoneet
Specim

Specim, Spectral Imaging Oy Ltd on Oulussa sijaitseva teknologiayritys, joka kehittää hyperspektraalikameroita tutkimukseen, teollisuuteen sekä kaukokartoituskäyttöön. Specimin ilmakuvauksessa käytettäviä hyperspektraalikameroita on hyödynnetty ympäristömittauksissa, kasvitutkimuksessa, vakavien ympäristökatastrofien kuten Meksikonlahden öljyonnettomuuden ja Unkarin myrkkyvuodon leviämisen seuraamisessa ja puhdistustöiden ohjaamisessa.Kaleva: Oulusta lähtee mittalaitteita ympäri maailmaa .Mikkola, A, (Nov 16, 2010), Kaleva, Näkyvästä näkyvää. Vuonna 2010 Specimin termaalisen infrapuna-alueen hyperspektraalikamerat ovat saaneet laajalti huomiota, yhtiö on nimetty muun muassa optiikan alan Prism Awards 2010 -palkinnon finalistiksiThe Prism Awards for Photonics. The 2010 Finalists . Specimin "pöllö" (owl) on maailman ensimmäinen thermaalialueen hyperspektraalikamera, jota voidaan käyttää miehittämättömissä lentokoneissa (UAV) tai ympäröivän maailman kemiallisessa kuvantamisessa ilman valonlähdettä, edes auringon valoa tai kuutamoa ei tarvita.Frost&Sullivan;, Technical Insights, Aerospace&Defence; (Feb 2011), #5: World First Thermal Hyperspectral Camera for Unmanned Aerial Vehicles. Hyperspektraaliteknologia tuli laajan yleisön tietoisuuteen USA:n erikoisjoukkojen käyttäessä sitä Osama bin Ladenin kiinnioton yhteydessä toukokuussa 2011. Vuoden 2020 lopulla Specim koko osakekanta myytiin Japanilaisen Konica Minoltan Hollanissa toimivalle tytäryhtiölle Konica Minolta Sensing Europe BV:lle. == Lähteet == Luokka:Suomalaiset elektroniikkayhtiöt
Greatest Hits (Foo Fighters)

Greatest Hits on yhdysvaltalaisen rockyhtye Foo Fightersin 3. marraskuuta 2009 julkaisema kokoelma-albumi. Se sisältää kaksi uutta kappaletta "Wheels" ja "Word Forward" sekä aiemmin julkaistuja kappaleita kuten "The Pretender", "All My Life", "Learn to Fly", "Best of You", "Times Like These", "My Hero" ja "Everlong". "Wheels" on albumin ensimmäinen single ja se debytoi radiossa 23. syyskuuta 2009. Single julkaistiin virallisesti 29. syyskuuta 2009. Kappaleet "Wheels" ja "Word Fordward" tehtiin Dave Grohlin ystävälle, Jimmylle, joka oli hiljattain kuollut.Word Forward Songfacts Kappaleet kirjoitettiin varta vasten kokoelma-albumille tuottaja Butch Vigin kanssa. "Have A Cigar" -kappaleessa laulaa rumpali Taylor Hawkins. Albumin "Deluxe Edition" sisältää kirjan sekä DVD:n, jossa on yhtyeen muutama musiikkivideo ja live- esiintyminen. Se sisältää myös videon kappaleesta "Wheels".Foo Fighters Reveal “Greatest Hits” Track List ==Kappalelista== ===CD & LP=== ===DVD=== Päävalikossa on klikattava luodinreikä, joka paljastaa videon, jossa Dave Grohl soittaa pianolla kappaleen "Home". == Arvostelut == * Allmusic: Allmusic review * Imperiumi: 8/10 * The A.V. Club: AThe A.V. Club * Pitchfork Media: 7.0/10Pitchfork Media == Lähteet == Luokka:Vuoden 2009 kokoelma-albumit Luokka:Foo Fightersin albumit
Risaralda (departementti)

Risaralda on yksi Kolumbian 32 departementista. Sen pääkaupunki on Pereira, pinta-ala 4 140 km² ja asukasluku vuonna 2009 oli 919 653 henkeä.Colombia: Departments Citypopulation. Departementti on kahvinviljelyaluetta. Siellä kasvatetaan myös sokeriruokoa, banaania, jukkaa, kaakaota ja bambua sekä lypsykarjaa. Los Nevadosin kansallispuisto sijaitsee osittain Risaraldassa.Risaralda Colombia-SA == Lähteet == == Aiheesta muualla == Luokka:Kolumbian departementit
Sami Rinne (keraamikko)

Sami Rinne (s. 18. huhtikuuta 1971 Kirkkonummi) on suomalainen keraamikko ja muotoilija. Rinne kirjoitti ylioppilaaksi Porkkalan lukiosta ja valmistui artenomiksi Kuopion käsi- ja taideteollisuusakatemiasta, jossa hän on suorittanut myös Artenomi Innovation Design (ADI) -erikoistumisopinnot. Rinne sai Kuopion Muotoiluakatemian Muotoilupalkinnon vuonna 2008. Rinne valmistaa kaikki keramiikkatuotteensa itse käsityönä Helsingissä Runeberginkadulla sijaitsevassa keramiikkastudiossaan. Hän suunnittelee, työstää ja polttaa savesta kestäviä keramiikka-astioita itsekehittämillään resepteillä. Rinne on kehittänyt reseptejä muun muassa posliinin ja lasitteen sekä muottien tekemiseen. Tuotteiden designissa yhdistyvät arki ja fantasia sekä rakkaus luontoon. Tunnettuja käyttökeramikan tuotteita ovat mm. Enkeli-, Lepakko-,Kallo-, Sudenkorento-, Perhonen-, Viulu-, Mustikka-, Tyrni-, Variksenmarja-, Puolukka-, Poro-, Pupu-, Koivu- ja Kala-astiat sekä Kulmikas- ja Elämänpuu-astiastot. Rinteen keramiikka-astioita ja sisustuskeramiikkaa on ollut esillä useissa näyttelyissä ja messuilla sekä Suomessa että ulkomailla. Tuotteita on nähtävillä myös Arabian museossa, Design Forum Finlandissa, Suomen käsityön museossa, Varkauden taidemuseossa ja Kuopion kulttuurihistoriallisessa museossa. ==Opiskelu== Rinne opiskeli Tervolan käsi- ja taideteollisuusoppilaitoksessa vuosina 1992-1994. Hän valmistui keramiikan artenomiksi vuonna 1988 Kuopion käsi- ja taideteollisuusakatemiasta Pohjois- Savon ammattikorkeakoulusta, jossa hän suoritti myös Artenomi Innovation Design (ADI) -erikoistumisopinnot vuosina 2000-2001. Rinne valmistui Jyväskylän ammattikorkeakoulun ammatillisesta opettajakorkeakoulusta vuonna 2004. Vuodesta 2003 lähtien hän on toiminut Pohjois-Karjalan Ammattiopiston keramiikkakisällien arviointikokeiden arvioijana. Starttiyrittäjäkurssin Rinne suoritti vuonna 1998, ja oman toiminimen hän perusti vuonna 1999. == Lähteet == * http://www.samirinne.fi * http://www.craftmuseum.fi/nayttelyt/vaihtuvat/05rinne.htm ===Viitteet=== == Aiheesta muualla == * Sami Rinne Design * MTV3 Sisustamisen salat * MTV3:n Tila-ohjelma: Enkeli-, lepakko- ja pääkallomuki * Metro-lehti: Designin uusi sukupolvi Luokka:Suomalaiset muotoilijat Luokka:Suomalaiset keramiikkataiteilijat Luokka:Elävät henkilöt Luokka:Vuonna 1971 syntyneet
Sami Rinne

Sami Rinne voi tarkoittaa: *suomalaista kuvataiteilijaa *suomalaista keraamikkoa
Rob Schremp

Rob Schremp (s. 1. heinäkuuta 1986 Syracuse, New York, Yhdysvallat) on yhdysvaltalainen jääkiekkoilija, pelipaikaltaan vasen laitahyökkääjä. Hän pelaa kaudella 2023–2024 kiinalaisessa SCHL-liigassa. Hänen aiempiin seuroihinsa kuuluvat muun muassa NHL-liigan Edmonton Oilers, New York Islanders ja Atlanta Thrashers sekä Elitserienin MODO. Schremp ilmoitti lopettavansa ammattilaisuransa marraskuussa 2018. Hän palasi kuitenkin jääkiekon pariin kaudella 2020–2021. == Lähteet == == Aiheesta muualla == * * * Luokka:Yhdysvaltalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1986 syntyneet Luokka:Elävät henkilöt
Quindío

Quindío on yksi Kolumbian 32 departementista. Sen pääkaupunki on Armenia, pinta-ala 1 845 km² ja asukasluku vuonna 2009 oli noin 546 566.Colombia: Departments Citypopulation. Quindíon länsiosaa halkovat monet joet, kuten Quindío, La Vieja, San Juan, Barragán, Espejo ja Rojo. Itäosassa on tulivuoria. Quindío kuuluu niihin departementteihin, jotka muodostavat Kolumbian kahviakseliksi kutsutun keskeisen kahvinviljelyalueen.Quindio Colombia-SA == Lähteet == == Aiheesta muualla == Luokka:Kolumbian departementit
Rope

"Rope" on Foo Fightersin seitsemännen studioalbumin Wasting Lightin ensimmäinen single. Single debytoi radiossa 23. helmikuuta 2011 ja se julkaistiin virallisesti 1. maaliskuuta 2011. ==Kappalelista== == Lähteet == Luokka:Foo Fightersin kappaleet
Norte de Santander

Norte de Santander on yksi Kolumbian 32 departementista. Sen pääkaupunki on Cúcuta, pinta-ala 21 658 km² ja asukasluku vuonna 2009 oli 1 286 728.Colombia: Departments Citypopulation. thumb|left|Espeletia-kasveja Sisavitan kansallispuistossa. Norte de Santander on viljavaa maanviljelysseutua. Departementin suurimmat joet ovat Catatumbo, Zulia ja Pamplonita.Norte de Santande Colombia-SA == Lähteet == == Aiheesta muualla == Luokka:Kolumbian departementit
Kultanuoli

Kultanuoli (Phyllobates terribilis) on nuolimyrkkysammakoiden heimoon kuuluva sammakkolaji, joka elää vain Kolumbian Tyynenmeren puoleisella rannikolla. Se löydettiin vasta vuonna 1974. Kultanuoli on suurin nuolimyrkkysammakkolaji, ja painaa 30 grammaa. Se kasvaa noin 4,5 senttiä pitkäksi. Selkäpuoli on keltainen, oranssi tai metallinvihreä, eri alueilla elää erivärisiä sammakoita. Vatsapuoli on samaa väriä kuin selkä mutta vaaleampana, paitsi kämmenet ja reisien sisäsyrjässä olevat läikät ovat mustat. Myös silmät ovat mustat, ja joillain yksilöillä suun reunat. Nuoret yksilöt ovat mustia, keltaraitaisia, ja aikuisvärin sammakko saavuttaa 18 viikon ikäisenä.University of California, AmphibiaWeb: Phyllobates terribilis, Golden Poison Frog Kultanuoli on myös myrkyllisin nuolimyrkkysammakko. Se on erittäin myrkyllinen. Se on yksi kolmesta lajista, jota intiaanit ovat tällä alueella käyttäneet myrkkynuolten valmistamiseen puhallusputkiaan varten. Kultanuolen myrkyllisyys johtuu muun muassa batrakotoksiini-nimisestä (C31H42N2O6, CAS 23509-16-2) sammakkoeläinmyrkystä. Kultanuoli on erittäin uhanalainen. == Lähteet == == Aiheesta muualla == * Kultanuoli Sammakkolampi * iNaturalist: Phyllobates terribilis * ITIS: Phyllobates terribilis * UniProt: Taxonomy - Phyllobates terribilis * Global Biodiversity Information Facility (GBIF): Phyllobates terribilis * University of Michigan, Animal Diversity Web (ADW): Phyllobates terribilis * PheroBase: Semiochemicals of Phyllobates terribilis, the Golden dart frog * Western Oregon University: Holly Grimes, Batrachotoxin Luokka:Nuolimyrkkysammakot Luokka:Uhanalaiset sammakkoeläimet Luokka:Lemmikkieläimet
Ivan Moody

Ivan Moody on yhdysvaltalaisen metalliyhtye Five Finger Death Punchin laulaja. Ennen Five Finger Death Punchiin liittymistä Moody on ollut laulajana nu metal -yhtyeessä Motograter ja progressiivisen rockin yhtyeessä Ghost Machine. Hän on myös näytellyt Incubusta kauhuelokuvassa Bled. Luokka:Yhdysvaltalaiset metallimusiikin laulajat Luokka:Syntymävuosi puuttuu Luokka:Elävät henkilöt
E. R. Eddison

Eric Rücker Eddison, kirjailijanimeltään E. R. Eddison (24. marraskuuta 1882 Adel, Leeds, Englanti – 18. elokuuta 1945) oli englantilainen kirjailija. Eddisonin tunnetuin teos on maaginen fantasiaromaani The Worm Ouroboros (1922), jonka tapahtumat sijoittuvat vieraalle planeetalle. Hän kirjoitti myös Zimiamvia-trilogian. Eddison oli myös islantilaisen kirjallisuuden tutkija ja kääntäjä, ja hänen romaanissaan Styrbiorn the Strong (1926) on viittauksia islantilaissaagoihin. Fantasiakirjailija J. R. R. Tolkien otti Eddisonilta vaikutteita romaaniensa koristeelliseen, rytmiseen ja vanhahtavaan kieleen. == Romaanit == * The Worm Ouroboros (1922) * Styrbiorn the Strong (1926) * Mistress of Mistresses (1935) * A Fish Dinner in Memison (1941) * The Mezentian Gate (1958) * Zimiamvia: A Trilogy (1992) == Lähteet == == Aiheesta muualla == * Ryan Harvey: Where Head and Tail Meet: E. R. Eddison’s The Worm Ouroboros. Swordandsorcery.org. * Dani Zweig: Belated Reviews: E.R. Eddison. Luokka:Englantilaiset fantasiakirjailijat Luokka:Vuonna 1882 syntyneet Luokka:Vuonna 1945 kuolleet
AAL

AAL (ACA) on maailmanlaajuinen alkoholistien jälkeläisten (aikuisten lasten) vertaistukitoimintaan perustuva yhteisö. ACA-Adult Children of Alcoholics on saanut alkunsa Yhdysvalloissa, New Yorkissa vuonna 1978. AAL-ryhmät ovat pääsääntöisesti avoimia, pois lukien kuitenkin tietyt, nimenomaan naisille sunnatut ryhmät. Ryhmät on tarkoitettu henkilöille jotka ovat alkoholistien aikuisia jälkeläisiä, tai jollain muulla tavalla toimintahäiriöisistä perheistä. Tällaisia voivat olla esimerkiksi perheet joissa lasten tarpeet on jätetty räikeästi huomioimatta, tai perheessä on esiintynyt esimerkiksi mielenterveysongelmia. Vuoden 2011 lopussa AAL-ryhmiä oli Suomessa kolmisenkymmentä. AAL-ryhmät muodostavat alkoholistien jälkeläisille suunnatun yhteisön. Sen ainoa tarkoitus on auttaa toipumaan vanhempien alkoholinkäytön tai muun toimintahäiriön aiheuttamista ongelmista ja seurauksista. AAL:ssa alkoholismia pidetään koko perheen sairautena. Ryhmissä jäsenet jakavat kokemuksensa elämästä alkoholismisairauden tai muun toimintahäiriön vaikutuspiirissä. AAL ei ole sitoutunut mihinkään uskontoon, uskonlahkoon, poliittiseen ryhmittymään, järjestöön tai yhteiskunnalliseen laitokseen. Se ei ota kantaa kiistakysymyksiin. AAL on omavarainen ja toimii jäsentensä vapaaehtoisten avustusten ja kirjallisuuden myynnin turvin. Jäsenluetteloita, eikä jäsenmaksuja ole. Toiminnan keskeisiä periaatteita ovat nimettömyys, luottamuksellisuus ja vapaaehtoisuus. Periaatteet pohjautuvat AAL:n ohjelmaan, joka muodostuu kahdestatoista askeleesta ja kahdestatoista ryhmien toimintaa ohjaavasta perinteestä. AAL Keskuspalvelu ry on Suomen AAL-ryhmien rekisteröity yhdistys. AAL:n ainoa tarkoitus on alkoholistien aikuisten lasten auttaminen ja toipumisen tielle löytämisen tukeminen ja ohjaaminen. Se tapahtuu vertaistukea antavien AAL-ryhmien ja AAL-kirjallisuuden avulla. == Katso myös == * AA-liike * Al-Anon == Aiheesta muualla == * Alkoholistien Aikuiset Lapset * Adult Children of Alcoholics - World Service Luokka:Alkoholismi Luokka:Kansainväliset järjestöt Luokka:Kahdentoista askeleen ohjelma Luokka:Mielenterveys
Seiji Maehara

Seiji Maehara (前原 誠司 Maehara Seiji, s. 30. huhtikuuta 1962) on Japanin entinen ulkoministeri. Hän astui virkaan 17. syyskuuta 2010 ja toimi siinä maaliskuuhun 2011 asti. Hän erosi tehtävästä saamastaan laittomasta lahjoituksesta nousseen kohun vuoksi. Hänen edeltäjänään ulkoministerinä toimi Katsuya Okada. Maehara oli Japanin demokraattisen puolueen puheenjohtaja 17. syyskuuta 2005 – 7. huhtikuuta 2006. ==Lähteet== ==Aiheesta muualla== * Kotisivut Luokka:Japanin ulkoministerit Luokka:Vuonna 1962 syntyneet Luokka:Elävät henkilöt
Kihniön kirkko

thumb|250px|Kihniön sankarihaudat Kihniön kirkko on puurakenteinen, vuosina 1915–1917 rakennettu pitkäkirkko Kihniössä. Kirkon piirustukset on laatinut arkkitehti Ilmari Launis. Kirkon alttarin puoleisessa päädyssä on sakaristo, joka on hieman muuta kirkkorakennusta matalampi. Toisessa päädyssä on molemmilla sivuilla pienet eteiset joiden kautta sisäänkäynti kirkkoon tapahtuu. Sisältä kirkko on kolmilaivainen. Keskilaivan katto on taitettu mutta sivulaivat ovat tasakattoiset. Kirkon urut ovat Kangasalan urkutehtaan käsialaa vuodelta 1939. Kirkon alttaritaulun on maalannut Germund Paaer ja se on nimeltään Minä seison oven takana ja kolkutan. == Lähteet == Luokka:Kihniön rakennukset ja rakennelmat Luokka:Pirkanmaan kirkkorakennukset Luokka:Suomen puiset pitkäkirkot
Mouhijärven kirkko

thumb|275px|Kirkon sankarihaudat Mouhijärven kirkko on Turun kaupunginarkkitehti Pehr Johan Gylichin suunnittelema, vuonna 1858 valmistunut punatiilinen kirkko Sastamalan Mouhijärvellä. Kirkko kuuluu Sastamalan seurakunnalle. Kirkon yhteydessä sijaitsee Mouhijärven hautausmaa ja sankarihauta-alue. Arja Valtonen. Mouhijärven kappeliseurakunta. Sastamalan seurakunta. 24.5.2020. ==Kirkkorakennus== Kirkko on päätytornillinen, sisäviisteinen ja tasavartinen ristikirkko. Sen keskustassa on matalahko monisärmäinen pyramidikatto. Kirkon kellotorni sijaitsee alttarilta katsottuna vastapäisen sakaran jatkeena. Kaikissa sakaroissa on laakeat satulakatot. Kirkon alttaritauluna on Felix Frangin maalaama Ristiinnaulittu vuodelta 1918. Seurakunnalla on lisäksi kaksi vanhempaa samaan aiheeseen pohjautuvaa alttaritaulua. Kirkon on suunnitellut Pehr Johan Gylich, joka on piirtänyt myös Tyrvään ja Kiikoisten kirkot. Mouhijärven kirkko muistuttaa tyyliltään ja rakennusmateriaaleiltaan kolme vuotta aiemmin valmistunutta Tyrvään kirkkoa. Molemmissa kirkoissa on myös sisätiloissa samanlaiset kupolirakenteet ja saarnastuolit. == Hautausmaa == Kirkon yhteydessä olevalla hautausmaalla sijaitsevat sankarivainajien ja Karjalaan jääneiden muistomerkit sekä Äitien sankarikivi. ==Aikaisemmat kirkot== Mouhijärven seurakunnalla, joka liitettiin vastaperustettuun Sastamalan seurakuntaan vuonna 2009, on ollut kaksi aikaisempaa kirkkoa. Vanhin oli 1500-luvun lopulta, eikä sen tarkka sijainti ole tiedossa. Toinen kirkko oli rakennettu Selkeen kartanolta saadulle maalle, ja se purettiin vuonna 1878. Puretun kirkon tontilla on nyt hautausmaa ja vanhan kirkon kellotapulista kunnostettu kesäkappeli. Kesäkappelin on suunnitellut arkkitehti Marja Rauhala, ja se valmistui vuonna 1999. ==Lähteet== ==Aiheesta muualla== * Sastamalan seurakunta: Mouhijärven kirkko * Mouhijärven seurakunta 300-vuotias, Aamulehti, 07.10.1939, nro 270, s. 6, Kansalliskirjaston digitaaliset aineistot Kirkko Luokka:Sastamalan kirkkorakennukset Luokka:Suomen kivikirkot Luokka:Suomen 1850-luvulla rakennetut kirkot